3. ΝΟΜΟΣ υπ' αριθ. 188 της 3/9 Οκτ. 1975 (ΦΕΚ Α' 220) Περί νομιμοποιήσεως δαπανών, γενομένων υπό υπηρεσιών του Υπουργείου Γεωργίας και τροποποιήσεως διατάξεων του άρθρ. 6 του Ν.Δ. 438/1974, περί κέντρων γεωργικής εκπαιδεύσεως ΚΕ.Γ.Ε. Άρθρ.1.-Νομιμοποιούνται άπασαι αι δαπάναι, αι γενόμεναι υπό των υπηρεσιών του Υπουργείου Γεωργίας, βάσει: α.της υπ' αριθ. 344500/28.12.1972 αποφάσεως του επί θεμάτων Γεωργίας Υφυπουργού του τέως Υπουργείου Εθνικής Οικονομίας, περί οικονομικής εξυπηρετήσεως Γεωργικών Εφαρμογών και Εκπαιδεύσεως περιφερειακών υπηρεσιών και  β.της υπ' αριθ. 62456/2691/10.7.1973 αποφάσεως του Αναπληρωτού Υπουργού του τέως Υπουργείου Εθνικής Οικονομίας, περί επικηρύξεως επιβλαβών θηραμάτων και καθορισμού αμοιβής τούτων. Άρθρ.2.-1.Όπου εν άρθρ. 6 του Ν.Δ. 438/1974 (ανωτ. αριθ. 1) περί κέντρων γεωργικής εκπαιδεύσεως (ΚΕ.Γ.Ε.) αναφέρεται ότι, αι δαπάναι βαρύνουν τας πιστώσεις της οικείας υπηρεσίας Γεωργίας της Νομαρχίας, νοείται ότι αύται βαρύνουν τας, υπό ειδικόν φορέα (ΚΕ.Γ.Ε.) εγγραφομένας πιστώσεις εις τον προϋπολογισμόν του οικείου Ταμείου Γεωργίας, Κτηνοτροφίας και Δασών (Τ.Γ.Κ. και Δασών). 2.Η ισχύς του παρόντος άρθρου άρχεται αφ' ης ίσχυσε το Ν.Δ. 438/1974. Άρθρ.3.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως, εκτός αν άλλως εν αυτώ ορίζηται.

[Source: greek_legal_code_raptarchis | Tokens: 1186]